**Pasvalio rajono savivaldybės taryba**

# SPRENDIMAS

**DĖL PRITARIMO PROJEKTO „PASVALIO RAJONO SAVIVALDYBĖS ADMINISTRACINIO PASTATO ENERGINIO EFEKTYVUMO DIDINIMAS“ ĮGYVENDINIMUI PAGAL SAVIVALDYBIŲ PASTATŲ FONDO FINANSINĘ PRIEMONĘ**

2020 m. lapkričio 25 d. Nr. T-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Viešųjų pastatų energinio efektyvumo didinimo programa, patvirtinta Lietuvos Respublikos Vyriausybės 2004 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“ (Lietuvos Respublikos Vyriausybės 2015 m. lapkričio 18 d. nutarimo Nr. 1209 redakcija) (su visais aktualiais pakeitimais), Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašu, patvirtintu Lietuvos Respublikos aplinkos ministro 2020 m. birželio 16 d. įsakymu Nr. D1-359 „Dėl Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašo patvirtinimo“, bei atsižvelgdama į AB Šiaulių banko ir UAB Viešųjų investicijų plėtros agentūros kvietimą teikti paraiškas projektų finansavimui gauti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“ ir Pasvalio rajono savivaldybės Kontrolės ir audito tarnybos 2020 m. lapkričio 11 d. išvadą Nr. AI- 11 „Dėl Pasvalio rajono savivaldybės galimybės imti ilgalaikę paskolą iš AB Šiaulių banko Pasvalio rajono savivaldybės nuosavybės teise valdomam pastatui modernizuoti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, Savivaldybės taryba nusprendžia:

1. Pritarti parengtam investicijų projektui „Pasvalio rajono savivaldybės administracinio pastato energinio efektyvumo didinimas“ (pridedama).

2. Pavesti Pasvalio rajono savivaldybės administracijai:

2.1. vykdyti Pasvalio rajono savivaldybės administracinio pastato rekonstrukcijos projektavimo, statybos ir techninės priežiūros užsakovo funkcijas pagal investicijų projekte nurodytą alternatyvą, kuri leistų pasiekti modernizuojamo pastato „C“ energinio naudingumo klasę;

2.2. kreiptis į AB Šiaulių banką dėl galimybės gauti 576817,00 Eur paskolą Pasvalio rajono savivaldybės nuosavybės teise valdomam Pasvalio rajono savivaldybės administraciniam pastatui, modernizuoti pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“.

3. Prisidėti Pasvalio rajono savivaldybės biudžeto lėšomis prie šio sprendimo 1 punkte nurodyto projekto įgyvendinimo ir padengti tinkamas išlaidas, kurių nepadengia projekto finansavimas, ir visas netinkamas finansuoti, bet projektui įgyvendinti būtinas, išlaidas.

4. Įgalioti Pasvalio rajono savivaldybės administracijos direktorių pasirašyti visus su šio sprendimo 1 punkte nurodyto projekto įgyvendinimu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vedėjas G. Vitkus.

Tel. Nr. (8 451) 54 037, g.vitkus@pasvalys.lt

Pasvalio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO PROJEKTO „PASVALIO RAJONO SAVIVALDYBĖS ADMINISTRACINIO PASTATO ENERGINIO EFEKTYVUMO DIDINIMAS“ ĮGYVENDINIMUI PAGAL SAVIVALDYBIŲ PASTATŲ FONDO FINANSINĘ PRIEMONĘ“ PROJEKTO**

2020 m. lapkričio 3 d.

Pasvalys

**Projekto rengimą paskatinusios priežastys.** Lietuvos Respublikos aplinkos ministerija 2020 m. birželio 16 d. patvirtino naują Klimato kaitos programos kompensacinių išmokų mokėjimo savivaldybių viešųjų pastatų atnaujinimui tvarkos aprašą bei sudarė palankias sąlygas atnaujinti energetiškai neefektyvius savivaldybėms priklausančius pastatus. Pasvalio rajono savivaldybės tarybos 2020 m. spalio 28 d. sprendimu Nr. T1-207 „Dėl pritarimo projektų rengimui pagal savivaldybių pastatų fondo finansinę priemonę“ nuspręsta atrinkti modernizuoti Pasvalio rajono savivaldybės administracinį pastatą. Parengtas investicijų projektas, kuriame išnagrinėtos dvi energinį efektyvumą didinančių priemonių alternatyvos, kurių viena leistų pasiekti pastato „C“ energinio naudingumo klasę, o antroji – „A“ energinio naudingumo klasę. Atsižvelgiant į savivaldybės finansines galimybes ir pastato būklę, 2020 m. siūloma pradėti Pasvalio rajono savivaldybės administracinio pastato modernizavimo projekto įgyvendinimą, norint pasiekti pastato „C“ energinio naudingumo klasę. Pagal parengtą investicijų projektą bus rengiama paraiška pagal finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“ ir teikiama AB Šiaulių bankui.

**Sprendimo projekto esmė ir tikslai.** Sprendimo projekto tikslas – pritarti parengtam investicijų projektui „Pasvalio rajono savivaldybės administracinio pastato energinio efektyvumo didinimas“, pavesti Pasvalio rajono savivaldybės administracijai: vykdyti šio objekto projektavimo, statybos ir techninės priežiūros užsakovo funkcijas pagal investicijų projekte nurodytą alternatyvą, kuri leistų pasiekti modernizuojamo pastato „C“ energinio naudingumo klasę, kreiptis į AB Šiaulių banką dėl galimybės gauti šiam Pasvalio rajono savivaldybės nuosavybės teise valdomam pastatui modernizuoti paskolą pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, prisidėti Pasvalio rajono savivaldybės biudžeto lėšomis prie šio investicinio projekto įgyvendinimo ir padengti tinkamas išlaidas, kurių nepadengia projekto finansavimas, ir visas netinkamas finansuoti, bet projektui įgyvendinti būtinas, išlaidas ir įgalioti Pasvalio rajono savivaldybės administracijos direktorių pasirašyti visus su šio projekto įgyvendinimu susijusius dokumentus.

Parengtas modernizuojamo pastato investicijų projektas turi būti svarstomas Savivaldybės tarybos posėdyje, kurio metu Savivaldybės taryba, pasirinkdama vieną iš priemonių paketų (alternatyvą), kurio investicijos į energinį efektyvumą didinančias priemones būtų padengiamos sutaupytos energijos sąskaita, patvirtina investicijų projektą ir jo įgyvendinimo būdą, priima sprendimą dėl lėšų investicijų projektui finansuoti skolinimosi ir įsipareigoja pasiskolintą sumą grąžinti sutaupytos energijos sąskaita, tam per visą investicijų atsipirkimo laikotarpį planuodama ir skirdama reikiamą lėšų dydį pastatui išlaikyti (šildymui, naudojimui ir investicijų grąžai apmokėti), ir paskiria projektą įgyvendinančią instituciją, įstaigą ar kitą kontroliuojamą subjektą. Šiuo sprendimo projektu siūloma patvirtinti parengtą Pasvalio rajono savivaldybės administracinio pastato investicijų projektą ir pasirinkti alternatyvą, kurioje numatyti darbai leidžia pasiekti pastato „C“ energinio naudingumo klasę.

Sprendimo projektu taip pat siūloma pasirinkti projekto finansavimo būdą gaunant paskolą pagal Savivaldybių pastatų fondo finansinę priemonę.

**Kokių pozityvių rezultatų laukiama.** Laukiami rezultatai – atkurti ar pagerinti Pasvalio rajono savivaldybės administracinio pastato technines ir energines savybes, siekiant esminių statinių reikalavimų visumos išlaikymo, šiluminės energijos sąnaudų sumažinimo ir racionalaus energinių išteklių naudojimo, išlaidų šildymui sumažinimo ir gyvenimo kokybės pagerinimo.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.** Priėmus teikiamą projektą, jokių galiojančių teisės aktų pakeisti ar panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Investicijų projekte apskaičiuotos išlaidos, reikalingos Pasvalio rajono savivaldybės administracinio pastato, esančio Vytauto Didžiojo a. 1, Pasvalio m., modernizavimui – 622 962,36 Eur su PVM. Prašomas finansavimas iš Savivaldybių pastatų fondo – 576 817,00 Eur.

**Kiti, sprendimo projekto rengėjo nuomone, reikalingi paaiškinimai.**

Sprendimo projektui antikorupcinis vertinimas nereikalingas.

Strateginio planavimo ir investicijų skyriaus

skyriaus vedėjas Gytis Vitkus